ai4bharat/Pralekha huggingface dataset:
کارپوریٹ امور کی وزارتت
کمپنیوں کے رجسٹرار کے ذریعے چلائی گئی خصوصی مہم میں مالی سال 21-2020ء تک 3.82لاکھ سے زیادہ کمپنیوں کو بند کیا گیا
نئی دہلی:15؍مارچ2022:
کمپنیوں کے رجسٹرار کے ذریعے چلائی گئی خصوصی مہم کے تحت مالی سال 21-2020ء تک کمپنیوں سے متعلق قانون کی دفعہ 248 پر عمل کرتے ہوئے 3,82,875 کمپنیوں کو بند کردیا گیا۔کارپوریٹ امور کے وزیر مملکت جناب راؤ اندر جیت سنگھ نے آج راجیہ سبھا میں ایک سوال کے تحریری جواب میں یہ معلومات دی۔
وضاحت کرتے ہوئے وزیر موصوف نے کہا کہ کمپنی ایکٹ 2013 میں ’’شیل کمپنی‘‘لفظ کا کوئی مفہوم نہیں ہے۔یہ عام طورپر ایسی کمپنیوں کے بارے میں استعمال ہوتا ہے، جو سرگرم طورپر کاروباری سرگرمیاں انجام نہیں دیتی یا ان کے پاس کوئی اہم اثاثہ نہیں ہوتا۔ بعض معاملوں میں اس طرح کی کمپنیوں کو ٹیکس چوری ، منی لانڈرنگ، غیر واضح ملکیت، غیر اعلانیہ جائیداد وغیرہ جیسے غیر قانونی مقاصد کے لئے استعمال کیا جاتا ہے۔سرکار کے ذریعے تشکیل شدہ خصوصی ٹاسک فورس نے ’’شیل کمپنیوں‘‘کے معاملوں میں دیگر باتوں کے ساتھ ساتھ مشتبہ شیل کمپنیوں کی شناخت کے لئے الرٹ کی شکل میں بعض ریڈ فلیگ اشاریہ کے استعمال کی سفارش کی ہے۔
وزیر موصوف نے کہا کہ سرکار نے کمپنی ایکٹ کی دفعہ 248کے التزامات کو لاگو کرکے کمپنیوں کی شناخت کرنے اور اُنہیں بند کرنے کے لئے خصوصی مہم چلائی ہے۔
مزید تفصیل دیتے ہوئے وزیر موصوف نے کہا کہ کمپنیوں کے رجسٹرار نے کمپنیوں کے رجسٹر سے قانون کے مناسب عمل کو نافذ کرنے کے بعد اُن کمپنیوں کا نام ہٹا دیا ہے۔ایسا تب کیا گیا، جب آر او سی کے پاس یہ تسلیم کرنے کی مناسب وجہ تھی کہ یہ کمپنیاں پچھلے دو مالی سال کی مدت کے دوران کوئی کاروبار یا سرگرمی نہیں دکھا رہی ہیں۔آر او سی اس بات کی بھی تصدیق کی ہے کہ اِس طرح کی کمپنیوں نے قانون کی دفعہ 455 کے تحت غیر فعال کمپنی کا درجہ حاصل کرنے کےلئے اِس مدت کے اندر کوئی درخواست نہیں دی۔
وزیراعظم کا دفتر
وزیر اعظم 13؍اکتوبر کو ہماچل پردیش میں اُونا اور چمبا کا دورہ کریں گے
دوا سازی کےسیکٹر میں خود کفالت کی سمت میں کوششوں کو بڑھانے کے لئے وزیر اعظم اُونا میں میں بلک ڈرگ پارک کا سنگ بنیاد رکھیں گے
وزیر اعظم آئی آئی آئی ٹی اُنا کو قوم کے نام وقف کریں گے-وزیر اعظم کے ذریعے 2017ء میں اس کا سنگ بنیاد رکھا گیا تھا
وزیر اعظم اُونا ہماچل سے نئی دہلی کے لئے وندے بھارت ایکسپریس کو بھی ہری جھنڈی دکھائیں گے
وزیر اعظم چمبا میں دو ہائیڈرو پاور پروجیکٹوں کا سنگ بنیاد رکھیں گے
وزیر اعظم ہماچل پردیش میں پردھان منتری گرام سڑک یوجنا -IIIکی بھی لانچنگ کریں گے
وزیر اعظم جناب نریندر مودی 13اکتوبرکو ہماچل پردیش کا دورہ کریں گے۔ اُونا میں وزیر اعظم اُونا ہماچل ریلوے اسٹیشن سے وندے بھارت ایکسپریس کو ہری جھنڈی دکھائیں گے۔اس کے بعد ایک عوامی تقریب میں وزیر اعظم آئی آئی آئی ٹی اُنا قوم کو وقف کریں گے اور اُونا میں ہی بلک ڈرگ پارک کا سنگ بنیاد رکھیں گے۔ بعد ازاں چمبا میں وزیر اعظم دو ہائیڈرو پاور پروجیکٹوں کا سنگ بنیاد رکھیں گے اور ہماچل پردیش میں پردھان منتری گرام سڑک یوجنا-IIIکا آغاز کریں گے۔
اُونا میں وزیر اعظم
وزیر اعظم کے آتم نر بھر بھارت کی کال نے سرکار کی مختلف نئی پہلوں کی حمایت کے توسط سے ملک کو کئی شعبوں میں خود کفیل بنانے کی سمت میں تیزی کے ساتھ آگے بڑھایا ہے۔ ایسا ہی ایک اہم سیکٹر دواسازی کا ہے اور اس سیکٹر میں خود کفالت کے لئے وزیر اعظم اُونا ضلع کے ہرولی میں بلک ڈرگ پارک کا سنگ بنیاد رکھیں گے، جس سے 1900کروڑ روپے سے زیادہ کی لاگت سے تعمیر کیا جائے گا۔پارک اے پی آئی درآمدات پر انحصار کو کم کرنے میں مدد کرے گا۔اس میں تقریباً 10,000کروڑ روپے کی سرمایہ کاری ہونے کی امید ہے اور20,000سے زیادہ لوگوں کو اس سے روزگار فراہم ہوگا۔ یہ خطے میں اقتصادی سرگرمیوں کو بھی بڑھاوا دے گا۔
وزیر اعظم ہندوستانی اطلاعاتی ٹیکنالوجی ادارہ اُونا قوم کو وقف کریں گے۔ اس کا سنگ بنیاد 2017میں وزیر اعظم نے رکھا تھا۔موجود قت میں اس ادارے نے 530 سے زیادہ طلباء زیر تعلیم ہے۔
وزیر اعظم نئی وندے بھارت ایکسپریس کو بھی ہر ی جھنڈی دکھائیں گے۔امب اندورا سے نئی دہلی کے لئے چلنے والی یہ ملک میں شروع کی جانے والی چوتھی وندے بھارت ٹرین ہوگی۔پہلے کے مقابلے میں یہ ایک جدید ایڈیشن ہے، جو بہت ہلکا ہے اور کم مدت میں اعلیٰ رفتار تک پہنچنے میں اہل ہے۔ یہ محض 52سیکنڈمیں 100کلومیٹر؍گھنٹےکی رفتار پکڑ لیتی ہے۔ ٹرین کی شروعات سے خطے میں سیاحت کو بڑھاوا ملنے اور سفرکا ایک آرام دہ اور تیز طریقہ کار مہیا کرنے میں مدد ملے گی۔
چمبا میں وزیر اعظم
وزیر اعظم دو ہائیڈرو پاور پروجیکٹوں-48میگا واٹ کا چھنجو-IIIہائیڈرو پاور پروجیکٹ اور30میگاواٹ کا دیو تھل چھنجو ہائیڈرو پاور پروجیکٹ کا سنگ بنیاد رکھیں گے۔ان دونوں پروجیکٹوں سے سالانہ 270ملین یونٹ بجلی پیدا ہوگی اور ان پروجیکٹوں سے ہماچل پردیش کو تقریباً 110کروڑ روپے کی سالانہ آمدنی حاصل ہونے کی امید ہے۔
وزیر اعظم ریاست میں تقریباً 3125کلو میٹر سڑکوں کی جدید کاری کے لئے ہماچل پردیش میں پردھان منتری گرام سڑک یوجنا کا بھی آغاز کریں گے۔ ریاست کے 15سرحدی اور دور دراز کے بلاکوں میں 440کلو میٹر سڑکوں کی جدید کاری کے لئے مرکزی سرکار نے 420کروڑ روپے سے زیادہ کی منظوری دی ہے۔
اسٹیل کی وزارت
این ایم ڈی سی نے چیمپئن باکسر نکہت زرین کو اپنا برانڈ ایمبیسڈر بنایا
قومی کان کن اور ہندوستان کے لوہے کے سب سے بڑے پروڈیوسر، این ایم ڈی سی نے عالمی باکسنگ چیمپئن اور برمنگھم 2022 کامن ویلتھ گیمز میں گولڈ میڈل جیتنے والی نکہت زرین کے ساتھ اپنے برانڈ ایمبیسیڈر کے طور پر این ایم ڈی سی کی نمائندگی کرنے کے لیے ایک میمورنڈم آف ایگریمنٹ  پر دستخط کیے ہیں۔ اپنی طاقت کے مظہر کے لیے، ایک ایسا معیار جو این ایم ڈی سی کے لیے نا گزیر ہے، کمپنی نے کسی ایسے شخص کی نمائندگی کا انتخاب کیا ہے جو ملک کو عزت دلانے کے لیے اپنی وابستگی کا اشتراک کرتا ہے۔ نکہت زرین این ایم ڈی سی کے برانڈ کے ساتھ جڑی اس طاقت، ہمت، چستی اور قومی فخر کی نمائندگی کرتی ہے۔
اس موقع پر تبصرہ کرتے ہوئے، این ایم ڈی سی کے سی ایم ڈی، جناب سمیت دیب نے کہا کہ ہم نکہت زرین کو این ایم ڈی سی فیملی میں خوش آمدید کہتے ہوئے بہت خوشی محسوس کر رہے ہیں۔ قوم کو عزت دلانے کے لیے ان کا عزم ہماری کمپنی کی اقدار کے مطابق ہے۔ جناب دیب نے مزید کہا کہ ان کی شخصیت این ایم ڈی سی کی معتبریت اور مضبوطی کی برانڈ ویلیو کے مترادف ہے اور یہ ایسوسی ایشن دونوں اسٹیک ہولڈروں کی مجموعی برانڈ شخصیت میں اضافہ کرے گی۔
نکہت نے ورلڈ چیمپیئن باکسر بننے کے اپنے سفر کے بارے میں کہا، ”ملک کا نام روشن کرنے کے لیے این ایم ڈی سی کے ساتھ ہاتھ ملانا میرے لیے اعزاز کی بات ہے۔ میں 2024 کے اولمپکس کی تربیت میں میری مدد کرنے کے لیے ان کی شکر گزار ہوں اور میں اپنے والدین اور ملک کا سر فخر سے بلند کرنے کے لیے پر عزم ہوں۔“
وزارت خزانہ
یکم اپریل ، 2020 ء سے سرکاری دائرۂ کار کے شعبے کے بینکوں کو مستحکم بنانے سے متعلق تجویز کو کابینہ کی منظوری
حکومت نے پی ایس بی کے منظر نامے کو سرکاری دائرۂ کار کے 10 بینکوں کو مستحکم بناکر انہیں 4 بینک کی شکل دے کر تبدیلی پیدا کی ہے
ڈجیٹل لحاظ سے چاق و چوبند اور مستحکم بینک بنانے کے لئے مشتہریاں ، جن کے ذریعے عالمی کاروباری تقاضوں کی تکمیل ممکن ہو سکے گی
نئی دہلی، 04 مارچ / مرکزی کابینہ نے وزیراعظم جناب نریندر مودی کی قیادت میں سرکاری دائرۂ کار کے 10 بینکوں کو بڑے پیمانے پر مستحکم کرکے 4 بینکوں کی شکل میں تشکیل دینے کی تجویز کو منظوری دے دی ہے ۔
ان میں درج ذیل بینک شامل ہیں :
 اورئینٹل بینک آف کامرس اور یونائیٹڈ بینک آف انڈیا کو پنجاب نیشنل بینک میں ضم کر دیا جائے گا ۔
 سنڈی کیٹ بینک کو کینرا بینک میں ضم کر دیا جائے گا ۔
 آندھرا بینک اور کارپوریشن بینک کو یونین بینک آف انڈیا میں ضم کر دیا جائے گا ۔
 الہٰ آباد بینک کو انڈین بینک میں ضم کر دیا جائے گا ۔
مذکورہ انضمام یکم اپریل ، 2020 ء سے نافذ العمل ہو گا اور سات بڑے سرکاری دائرۂ کار کےبینک بڑے پیمانے پر کار کردگی اور قومی دائرۂ کار کے ساتھ وجود میں آئیں گے اور ہر ایک ضم کی گئی اکائی کا کاروبار 8 لاکھ کروڑ روپئے سے زائد کا ہو گا ۔ اس بڑے انضمام کے نتیجے میں ایسے بینک وجود میں آئیں گے ، جن کی کار کردگی کا پیمانہ عالمی بینکوں کے مساوی ہو گا اور وہ بھارت اور عالمی پیمانے پر اثر انگیزی کے ساتھ مسابقت کر سکیں گے ۔ انضمام کے ذریعے وسیع تر اضافہ اور تال میل ہو گا ، جس کے نتیجے میں لاگت کم ہو گی ، فوائد میں اضافہ ہو گا اور سرکاری دائرۂ کار کے بینک اپنی مسابقتی صلاحیت اور مثبت کار کردگی کو بڑھا سکیں گے اور بھارتی بینکنگ نظام پر بہتر اثرات مرتب کریں گے ۔
اس کے علاوہ ، انضمام کے نتیجے میں ضم کی گئی اکائیوں کو اپنے طور پر بڑے پیمانے پر قرض دینے کی صلاحیت بھی حاصل ہو گی اور اُن کے پاس افزوں ترین مالی صلاحیت ہو گی ، جس سے ان کی مسابقتی پوزیشن مضبوط ہو گی ۔ انضمام کئے گئے بینکوں میں بہترین طریقہ ہائے کار اپنائے جائیں گے ، جس کے نتیجے میں بینک اپنی لاگت اور اثر انگیزی دونوں بہتر بنا سکیں گے ۔ رِسک مینجمنٹ کا بہترین انتظام کر لیں گے اور وسیع تر دائرۂ کار کے ذریعے مالی شمولیت کو پروان چڑھائیں گے ۔
جن بینکوں کا انضمام عمل میں آئے گا اور ان میں ، جو ٹیکنا لوجیاں اپنائی جائیں گی ، اس کے نتیجے میں با صلاحیت پول حاصل ہو گا اور ڈاٹا بیس میں بھی وسعت آئے گی ۔ سرکاری دائرۂ کار کے یہ بینک تیزی سے ڈجیٹائز ہوتے ہوئے بینکنگ منظر نامے میں تجزیاتی بنیاد پر مسابقتی فوائد حاصل کرسکیں گے ۔
۔۔۔۔۔۔۔۔۔۔۔۔۔۔۔۔
( م ن ۔ ع ا
U. No. 1045
(Visitor Counter : 50
الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹیکنالوجی کی وزارت نے آئی ٹی ہارڈویئر کے لیے پی ایل آئی 2.0 کے تحت ترغیبات کے لیے درخواستیں طلب کیں
وزیر اعظم جناب نریندر مودی کی صدارت میں مرکزی کابینہ نے 17 مئی 2023 کو ہندوستان کی مینوفیکچرنگ صلاحیتوں اور برآمدات کو بڑھانے کے لئے آئی ٹی ہارڈویئر کے لیے پیداوار سے منسلک ترغیبات  اسکیم 2.0 شروع کرنے کی منظوری دی تھی۔
یہ اسکیم 29 مئی 2023 کو مشتہر کی گئی تھی ۔ آئی ٹی ہارڈویئر کے لیے پی ایل آئی اسکیم 2.0 کے تحت درخواست کے لئے ونڈو یکم جون 2023 سے کھل رہی ہے۔
آئی ٹی ہارڈویئر کے لیے پی ایل آئی اسکیم 2.0 کے ذریعہ مینوفیکچرنگ ماحولیاتی نظام کو زیادہ وسیع اور مضبوط بنائے جانے کی امید ہے کیونکہ یہ اسکیم اجزاء اور سب اسمبلیز کو مقامی بنائے جانے کو فروغ دینے کے ساتھ ساتھ ملک میں سپلائی چین کو طویل عرصہ کے لئے فروغ دینے میں مدد کرے گی۔ اس کے علاوہ یہ اسکیم درخواست کنندگان کے لئے زیادہ لچیلاپن اور متبادل فراہم کراتی ہے اور یہ ترقی کواور زیادہ ترغیب دینے کے لئے اضافہ پذیرانہ فروخت اور سرمایہ کاری کی حد پر منحصر ہے۔ اس کے علاوہ، سیمی کنڈکٹر ڈیزائن، آئی سی مینوفیکچرنگ اور پیکیجنگ بھی آئی ٹی ہارڈویئر کے لیے پی ایل آئی اسکیم 2.0 کے ترغیب دیئے جانے والے اجزاء کے طور پر شامل ہیں۔
- آئی ٹی ہارڈویئر کے لیے پی ایل آئی اسکیم 2.0 کو 17,000 کروڑ روپے کے بجٹ اخراجات کے ساتھ منظوری دی گئی ۔
- اس اسکیم سے تقریباً 3.35 لاکھ کروڑ روپے کی کل پیداوار پیدا ہونے کی امید ہے، جو الیکٹرانکس مینوفیکچرنگ میں 2,430 کروڑ روپے کی اضافی سرمایہ کاری لائے گی اور اس سے 75,000 اضافی براہ راست ملازمتوں کے مواقع پیدا ہوں گے۔
- اس اسکیم سے لیپ ٹاپس، ٹیبلٹ، آل ان ون پی سی، سرور اور الٹرا اسمال فارم فیکٹر  – آلات میں بڑے پیمانے پر مینوفیکچرنگ کو فروغ ملے گا اور 26-2025 تک تقریباً 300 بلین امریکی ڈالر کا الیکٹرانکس مینوفیکچرنگ کاروبار حاصل کرنے میں اہم تعاون ملے گا۔
- موجودہ پی ایل آئی کے منظور شدہ درخواست کنندگان کو پی ایل آئی 2.0 کے تحت درخواست دینے کی اجازت ہوگی۔
- اس اسکیم میں درخواست کنندگان کے تین زمرے - عالمی کمپنیاں، ہائبرڈ  کمپنیاں اور گھریلو کمپنیاں ہیں۔
آئی ٹی ہارڈ ویئر کے لیے پی ایل آئی اسکیم 2.0 کی تفصیلات مندرجہ ذیل یو آر ایل پر دستیاب ہیں:
https://www.meity.gov.in/content/production-linked-incentive-scheme-pli-20-it-hardware
بجلی کی وزارت
این ٹی پی سی نے پی این جی نیٹ ورک میں ہندوستان کا پہلا گرین ہائیڈروجن بلینڈنگ آپریشن شروع کیا
· سیٹ اپ کو آدتیہ نگر، سورت میں کاوس ٹاؤن شپ کے گھرانوں کو ایچ-2این جی  کی فراہمی کے لیے تیار کیا گیا ہے۔
· یہ پروجیکٹ ہندوستان کو ہائیڈروجن کی عالمی معیشت کے مرکزمرحلے میں لے آئے گا۔
· ہندوستان نہ صرف اپنے ہائیڈرو کاربن کے درآمدی بل کو نمایاں طور پر کم کرے گا بلکہ دنیا کو سبز ہائیڈروجن اور سبز کیمیکل برآمد کرنے والا ملک بن کر، غیر ملکی کرنسی کو بھی راغب کرسکتا ہے۔
کواس ایچ او پی رام پرساد، این ٹی پی سی کواس ٹاؤن شپ کے پی این جی نیٹ ورک میں گرین ہائیڈروجن انجیکشن شروع کر رہے ہیں
این ٹی پی سی کواس گرین ایچ2 بلینڈنگ پروجیکٹ جس میں الیکٹرولائزر، ہائیڈروجن اسٹوریج اور بلینڈنگ سکڈ ہے
این ٹی پی سی لمیٹڈ نے ہندوستان کے پہلے گرین ہائیڈروجن بلینڈنگ پروجیکٹ کا آغازکیا ہے۔ این ٹی پی سی کواس ٹاؤن شپ، سورت کے پائپڈ نیچرل گیس  نیٹ ورک میں گرین ہائیڈروجن بلینڈنگ شروع کر دی گئی ہے۔ یہ منصوبہ این ٹی پی سی اور گجرات گیس لمیٹڈ  کی مشترکہ کوشش ہے۔
پراجیکٹ سے گرین ہائیڈروجن کا پہلا مالیکیول کو، این ٹی پی سی کواس اور جی جی ایل کے دیگر سینئر ایگزیکٹوز کی موجودگی میں، کاواس کے پروجیکٹ کے سربراہ شری پی رام پرساد نے محرک کیا۔
بلینڈنگ آپریشن کے آغاز کے بعد، این ٹی پی سی کواس نے جی جی ایل حکام کی مدد سے ٹاؤن شپ کے رہائشیوں کے لیے آگاہی ورکشاپس کا انعقاد کیا۔
این ٹی پی سی اور جی جی ایل نے 30 جولائی 2022 کو وزیر اعظم ہند کی طرف سے سنگ بنیاد رکھنے کے بعد، ریکارڈ وقت میں، اس سنگ میل کو حاصل کرنے کے لیے مسلسل محنت کی ہے۔ یہ سیٹ اپ آدتیہ نگر، سورت میں، اس ٹاؤن شپ کے گھرانوں کو ایچ-2این جی  کی فراہمی کے لیے تیار کیا گیا ہے۔ ۔ کواس میں گرین ہائیڈروجن پہلے سے نصب 1 میگاواٹ کے تیرتے سولر پروجیکٹ سے بجلی کا استعمال کرتے ہوئے پانی کے الیکٹرولائسز کے ذریعے بنایا گیا ہے۔
پٹرولیم اینڈ نیچرل گیس ریگولیٹری بورڈ ، ریگولیٹری باڈی نے 5فیصد وی اوایل/وی او ایل کی منظوری دے دی ہے۔ پی این جی کے ساتھ گرین ہائیڈروجن کی ملاوٹ شروع کرنے کے لیے اور بلینڈنگ لیول کو مرحلہ وار بڑھا کرکے 20فیصد تک پہنچایا جائے گا۔ گرین ہائیڈروجن جب قدرتی گیس کے ساتھ ملایا جاتا ہے تو یہ سی او2 کے اخراج کو کم کرتا ہے اور خالص حرارتی مواد کو یکساں رکھتا ہے۔
اس کارنامہ کو کامیابی کےساتھ صرف چند منتخب ممالک نےحاصل کیا ہے جن میں برطانیہ، جرمنی، اور آسٹریلیا وغیرہ شامل ہیں۔ یہ ہندوستان کو عالمی ہائیڈروجن معیشت کے مرکزی مرحلے پر لے آئے گا۔ ہندوستان نہ صرف اپنے ہائیڈرو کاربن کے درآمدی بل کو نمایاں طور پر کم کرے گا بلکہ دنیا کو سبز ہائیڈروجن اور سبز کیمیکل برآمد کرنے والا ملک بن کر گیر ملکی کرنسی کو بھی راغب کرسکتا ہے۔
جل شکتی وزارت
آبی ذخائر کا خشک ہوجانا
نئی دہلی29؍جولائی:جل شکتی کی وزارت کے تحت گنگاکی صفائی سے متعلق قومی مشن نے 2020میں معیارسے متعلق بھارت کی کاؤنسل )کیو سی آئی ) کو گنگا کے طاس کے علاقے میں آبی ذخائر کے سروے کی ذمہ داری سپرد کی ہے ۔ اس مطالعہ کا مقصد اترپردیش ، اتراکھنڈ ، بہار، جھارکھنڈ اورمغربی بنگال کے گنگا سے متصل  ضلعوں  میں تمام آبی وذخائر کی نقش بندی کرنا ہے تاکہ ان آبی ذخائر کو بہتربنایاجاسکے یا ان کی ازسرنوتجدید کی جاسکے جو یاتوخشک ہوگئے ہیں یا اپنی مکمل گنجائش سے کم استعمال ہورہے ہیں ۔
اس مطالعہ کی بدولت ملک کے درج بالا خطوں میں آبی ذخائر سے متعلق صورت حال کے بارے میں تازہ ترین معلومات حاصل ہوسکے گی۔
آبی ذخائر کی کل تعداد معلوم کرنے ، ان کے تحفظ اورپانی کی سطح کو بہتربنانے وزارت کے ذریعہ اس سلسلے میں باضابطہ ایڈوائزری کے ساتھ ساتھ غیررسمی ایڈوائزری ، مختلف ریاستی سرکاروں کو مختلف موقعوں پرجاری کی جاتی ہیں ۔ اس کے علاوہ یہ وزارت اس سلسلے میں ریاستی حکومتوں کی کوششوں کی بھی درج ذیل تفصیلات کے مطابق تکمیل کرتی ہے :
- یہ وزارت وقتافوقتا چھوٹی آبپاشی کا سروے کرتی ہے ، جس کے تحت ملک میں آبی ذخائر سے متعلق معلومات اکٹھاکی جاتی ہیں ۔ تازہ ترین شماری کے مطابق ملک کے دیہی علاقوں میں 516303آبی ذخائر ہیں ۔ ان میں سے 53396آبی ذخائر کا، پانی کی عدم دستیابی ، تہ نشین ریت اورپانی میں شوریدگی یاکھارہ پن جیسے مختلف وجوہات کی بنا پر استعمال نہیں کیاجارہاہے ۔
- اس اسکیم کے تحت جل شکتی کی وزارت آبی وذخائر کی بحالی کی غرض سے مرکزی امداد فراہم کرتی ہے ۔
‘‘پردھان منتری کرشی سینچائی یوجنا – ہرکھیت کو پانی  کاایک عنصر ہے ۔ اس اسکیم کا مقصد موجودہ آبی ذخائر کو بہتربناکراور ان کو سابقہ حالت میں بحال کرکے آبپاشی سے متعلق ختم ہوچکے امکانات کو پھرسے حاصل کرنا ہے۔
جل شکتی اورخوراک کی ڈبہ بندی سے متعلق صنعت کے وزیرمملکت جناب پرہلاد سنگھ پٹیل نے آج لوک سبھا میں ایک تحریری جواب میں یہ جانکاری فراہم کی ۔
قانون اور انصاف کی وزارت
غریبوں کی انصاف تک رسائی
حکومت نے عام آدمی کو سستی، معیاری اور تیز رفتار انصاف کی فراہمی کے لیے کئی اقدامات کیے ہیں۔ قانونی خدمات کی اتھارٹیز  کےقانون 1987، معاشرے کے کمزور طبقوں کو مفت اور جامع قانونی خدمات فراہم کرتا ہے جس میں قانون کی دفعہ 12 کے تحت استفادہ کرنے والوں کا احاطہ کیا گیا ہے تاکہ اس بات کو یقینی بنایا جا سکے کہ کسی بھی شہری کو معاشی یا دیگر معذوری کی بنا پر انصاف کے حصول کے مواقع سے محروم نہ کیا جائے، اور لوک عدالتوں کا انعقاد اس بات کو یقینی بنانے کے لیے کہ قانونی نظام کا عمل مساوی مواقع کی بنیاد پر انصاف کو فروغ دیتا ہے۔ اس سلسلے میں حکومت کو کوئی نمائندگی نہیں ملی ہے۔
اس مقصد کے لیے تعلقہ عدالت کی سطح سے لے کر سپریم کورٹ تک قانونی خدمات کے ادارے قائم کیے گئے ہیں۔ اپریل، 2021 سے نومبر، 2021 کی مدت کے دوران، 60.17 لاکھ افراد کو مفت قانونی خدمات فراہم کی گئی ہیں اور 132.37 لاکھ مقدمات  کو لوک عدالتوں کے ذریعے حل کیا گیا ہے۔ جیلوں، آبزرویشن ہومز، جوینائل جسٹس بورڈز میں قانونی امداد کے کلینکس بھی قائم کیے گئے ہیں جن کا انتظام پینل وکلاء اور قانونی خدمات کے حکام کے نیم قانونی رضاکاروں کے ذریعے کیا جاتا ہے۔ مزید برآں، انصاف تک مساوی رسائی کو فعال کرنے کے لیے، قانونی خدمات کی قومی اتھارٹیز  نے عام شہریوں کو قانونی امداد تک آسان رسائی کے لیے اینڈرائیڈ اور آئی او ایس ورژن پر قانونی خدمات کا موبائل ایپ بھی لانچ کیا ہے۔
حکومت نے قانونی طور پربااختیار بنانے کے دو اہم اقدامات شروع کیے ہیں جن میں نیا بندھو  پروگرام شامل ہے تاکہ ایل ایس اے ایکٹ 1987 کے دفعہ 12 کے تحت مفت قانونی امداد حاصل کرنے کے اہل افراد کو پرو بونو وکلاء کے ساتھ منسلک کیا جا سکے۔ پروگرام کے تحت 3840 پرو بونو ایڈووکیٹ رجسٹر کیے گئے ہیں اور مستحقین کی طرف سے 1440 کیس رجسٹر کیے گئے ہیں۔ دوسرا اقدام ہے ٹیلی قانون: ریچنگ دی ان ریچڈ، جو حکومت کے ذریعے چلایا جا رہا ہے جو کہ ایل ایس اے قانون 1987 کے دفعہ 12 کے تحت مفت قانونی امداد کے حقدار افراد سمیت عوام کو قانونی مشورہ فراہم کرتا ہے، پینل وکلاء کے ذریعے قانونی چارہ جوئی سے پہلے کے مرحلے پر۔ پنچایتوں میں عام خدمات کے مرکز ۔ ٹیلی لا نے آج تک 13.7 لاکھ سے زیادہ مستفید ہونے والوں کی خدمت کی ہے۔
یہ معلومات آج راجیہ سبھا میں قانون اور انصاف کے مرکزی وزیر جناب کرن رجیجو نے دی۔
۔۔۔۔۔۔۔۔۔۔۔
ش ح۔ا ع۔ر ا۔
U-1441
(Visitor Counter : 77
ریلوے کی وزارت
سماجی و اقتصادی سرگرمیاں
نئی دہلی،16ستمبر 2020/ ہندستانی ریلوے موجودہ ریلوے نظام پر ٹرینوں/خصوصی ٹرینوں کو چلانے کے علاوہ مختلف بنیادی ڈھانچے کے منصوبے بھی جاری رکھے ہوئے ہے جن میں نئی لائنیں، گیج کنورزن، ڈبلنگ، برق کاری ، پل، وغیرہ شامل ہیں، جو دیہی اور شہری دونوں معاشرو ں کو براہ راست اور بالواسطہ فوائد فراہم کرتے ہیں۔ ریلوے دیہی اور شہری علاقوں میں معاشرتی اور معاشی سرگرمیوں کو فروغ دینے کے لئے غریب کلیان روزگار یوجنا کے تحت شناخت شدہ اضلاع میں ریلوے کے بنیادی ڈھانچہ کے کاموں کو بھی تیز کررہی ہے۔ ہندستانی ریلوے نے ریاستی حکومتوں/مقامی اتھارٹی کےذریعہ عمل درآمد کے لئے مہاتما گاندھی قومی دیہی روزگار گارنٹی ایکٹ اسکیم کے تحت متعدد کاموں کی نشاندہی بھی کی ہے جو دیہی معاشروں کو براہ راست اور بالواسطہ فوائد فراہم کرتے ہیں۔
ہنر مندی کے فروغ کے لئے ہندستانی ریلوے پہلے سےہی اپرینٹس ایکٹ ، 1961 کے تحت اپرینٹائسیز ایکٹ جو تربیت فراہم کررہا ہے۔
اس بات کی جانکاری آج ریلوے اور تجارت و صنعت کے وزیر جناب پیوش گوئل نے لوک سبھا میں پوچھے گئے ایک سوال کے تحریری جواب میں دی۔
م ن۔ ش ت ۔ ج
Uno-5501
(Visitor Counter : 54
وزیراعظم کا دفتر
وزیر اعظم نے جناب شنکھا گھوش کی رحلت پر رنج و غم کا اظہار کیا
نئی دہلی، 21 اپریل، 2021: وزیر اعظم جناب نریندر مودی نے سرکردہ ادبی شخصیت جناب شنکھا گھوش کی رحلت پر رنج و غم کا اظہار کیا ہے۔
وزیر اعظم مودی نے ٹوئیٹ کیا، ’’جناب شنکھا گھوش کو بنگالی اور ہندوستانی ادب میں ان کے تعاون کے لئے یاد رکھا جائے گا۔ ان کی تخلیقات کو بڑے پیمانے پر پڑھا اور ستائش سےنوازا جاتا تھا۔ ان کے انتقال سے انتہائی رنجیدہ ہوں ۔ ان کنبے اور دوستوں سے اظہار تعزیت۔ اوم شانتی۔‘‘
بجلی کی وزارت
ایس جے وی این نے بجلی کی وزارت کے ساتھ مفاہمت نامہ پر دستخط کئے
مرکزی پی ایس یو کا مقصد ایکسی لینٹ زمرے کے تحت اس سال کے دوران 9680 ملین یونٹس بجلی پیدا کرنےکا نشانہ حاصل کرنا ہے
ایکسی لینٹ زمرے کے تحت 2880 کروڑ روپے کا سی اے پی ای ایکس کا نشانہ اور 2800 کروڑ روپے کا لین دین کا نشانہ بھی مفاہمت نامہ کا حصہ ہے
نئی دہلی30،ستمبر2020
ایس جے وی این لمیٹیڈ نے 21-2020 کے لئے بھارت سرکار کے ساتھ ایک مفاہمت نامہ پر دستخط کئے ہیں۔ بھارت سرکار کی طرف سے مفاہمت نامہ پر دستخط بجلی کے سکریٹری جناب ایس این سہائے نے کیے، جبکہ ایس جے وی این کی جانب سے مفاہمت نامہ پر دستخط ادارے کے چیئرمین اور منیجنگ ڈائریکٹر جناب نند لال شرما نےکیے۔ مفاہمت نامہ پر دستخط ویڈیو کانفرنسنگ کے ذریعہ کیے گئے۔
مفاہمت نامہ میں طے کیے گئے نشانوں کے مطابق ایس جے وی این ایکسیلینٹ زمرے کے تحت اس سال کے دوران 9680 ملین یونٹس بجلی پیدا کرنےکا نشانہ حاصل کرنےکی کوشش کرے گا۔ مزیدیہ کہ ایس جے وی این کا 2880 کروڑ روپے کا کیپٹل خرچ  کا نشانہ ہوتا اور آپریشنل صلاحیت اور پروجیکٹ کی نگرانی سے متعلق دیگر نشانوں کے ساتھ ایکسی لینٹ زمرے کے تحت 2800 کروڑ روپے زمرے کا لین دین کا نشانہ ہوگا۔
مفاہمت نامہ پر دستخط کی تقریب کے وقت محترمہ گیتا کپور، ڈائریکٹر  ڈائریکٹر  ایس پی بنسل، مالیات کے ڈائریکٹر اے کے سنگھ اور الیکٹریکل کے جناب سشیل شرما اور ایس جے وی این کے دیگر سینئر افسران بھی موجود تھے۔
کانفرنس کے دوران جناب نند لال شرما نے بجلی کے سکریٹری کو بتایا کہ 2016 میگاواٹ کے ایک نصب شدہ گنجائش کے ساتھ ایس جے وی این نے 20-2019 کے لئے اپنے شیئر ہولڈرس  کو 864.56 کروڑ روپے کا منافع پہلے ہی ادا کردیاہے، جبکہ سابقہ مالی سال کے دوران 844.91 کروڑ روپے کا منافع ادا کیاگیا تھا۔
انہوں نے مزید بتایا کہ ایس جے وی این نے گجرات اورجا نگم لمیٹیڈ سے بالترتیب 2.80 روپے یونٹ اور 2.73 روپے فی یونٹ کے محصولات پر 100 میگاواٹ دھولیرا سولر ساور پروجیکٹ سے حاصل کیے ہیں۔
جناب نند لال شرما نے یہ بھی بتایا کہ ایس جے وی این ہماچل پردیش، اتراکھنڈ، نیپال اور بھوٹان میں 13 ہائیڈرو پروجیکٹس نافذ کررہا ہے۔ اس کے علاوہ ایس جے وی این بہار میں 1320 میگاواٹ کے بکسر تھرمل پاور پروجیکٹ بھی نافذ کررہا ہے۔
...............................................................
م ن، ح ا، ع ر
U-5985
(Visitor Counter : 86
دیہی ترقیات کی وزارت
دیہی سڑک رابطہ کو فروغ دینا
125000 کلو میٹر طویل سڑک کو مستحکم کیا جائے گا
تخمیناً لاگت 80250 کروڑ روپئے
پردھان منتری گرام سڑک یوجنا-3شروع کرنے کو کابینی کی منظوری
نئی دہلی؍10جولائی2019؍وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے پورے ملک میں دیہی سڑک رابطے کو فروغ دینے کی غرض سے پردھان منتری گرام سڑک یوجناIII-  شروع کرنے کو اپنی منظوری دے دی ہے۔اس رابطے میں گرامین زرعی مارکیٹ ، ہائر سکینڈری اسکولوں اور اسپتالوں تک آبادی کو راستوں اور بڑے دیہی رابطوں کے ساتھ جوڑنے کے عمل کو مستحکم کرنا ہے۔
پی ایم جی ایس وائیIII-کے تحت ریاستوں میں 1,25,000کلو میٹر سڑکوں کو مستحکم کرنے کی تجویز ہے۔اس اسکیم میں دیہی آبادی کو گرامین زرعی بازاروں ، ہائر سکینڈری اسکولوں اور اسپتالوں کے ساتھ راستوں اور بڑے دیہی رابطوں کے ساتھ جوڑنا شامل ہے۔
اثرات
- اس سے گرامین زرعی بازاروں ، ہائر سکینڈری اسکولوں اور اسپتالوں تک آنا جانا آسان اور تیز رفتار ہوگا۔
- پی ایم جی ایس وائی کے تحت تعمیر ہونے والی سڑکوں کا رکھ رکھاؤ مناسب ڈھنگ سے کیا جائے گا۔
مالی اثرات
- اس کے لئے 80,250کروڑ روپے کی تخمیناً لاگت آئے گی
- شمال مشرق کی 3 اور 3ہمالیائی ریاستوںتمام ریاستوں کے لئےمرکز اور ریاست کے درمیان فنڈ کے حصے کا تناسب 60:40 ہوگا، جبکہ مذکورہ ریاستوں کے لئے یہ تناسب 90:10 ہے۔
عمل درآمد
پروجیکٹ کی مدت : 20-2019ء سے 25-2024ء تک۔
امیدوار سڑک کے انتخاب کی بنیاد عوام کے استعمال میں آنے والے بازار ، تعلیمی اور طبی سہولیات وغیرہ کی بنیاد پر مخصوص سڑک کے ذریعے حاصل کیا گیا کل نمبر ہوگا۔
ہمالیائی اور شمال مشرقی ریاستوں میں 200ایم اور میدانی علاقوں میں 150 ایم تک پلوں کی تعمیر کی تجویز ہے، جبکہ میدانی اور ہمالیائی نیز شمال مشرقی ریاستوں میں پلوں کا موجودہ التزام بالترتیب 75 ایم اور 100 ایم ہے۔
پی ایم جی ایس وائی کے تحت سڑکوں کی تعمیر کے لئے معقول فنڈ کی فراہمی کے غرض سے متعلقہ ریاستوں سے پی ایم جی ایس وائی III-شروع ہونے سے قبل مفاہمتی عرضداشت پر دستخط کرنے کے لئے کہا جائے گا۔تعمیر کے بعد 5 سال تک سڑکوں کا رکھ رکھاؤ کیا جائے گا۔
پی ایم جی ایس وائی کے تحت پیش رفت
اسکیم کے تحت اس کی شروعات سے اپریل 2019ء تک کل 5,99,090کلو میٹر طویل سڑکیں تعمیر کی گئی ہیں۔
پس منظر
وزیر خزانہ کے ذریعے اپنی بجٹ تقریر 19-2018ء میں پی ایم جی ایس وائیIII- اسکیم کا اعلان کیا گیا تھا۔
اقتصادی امور سے متعلق کابینہ کمیٹی نے 9 اگست 2018ء کو منعقدہ اپنی میٹنگ میں بارہویں پنچ سالہ منصوبے کے آگے بھی پی ایم جی ایس وائیI-اور II-کو جاری رکھنے اور مارچ 2019ء تک پی ایم جی ایس وائی I-،پی ایم جی ایس وائی II- اور بائیں بازو کی انتہاپسندی سے متاثرہ شناخت شدہ بلاکوں کے تحت مارچ 2020ء تک اور گاوؤں کا احاطہ کرنا ہے۔
پی ایم جی ایس وائیI-
پی ایم جی ایس وائی دسمبر 2000ء میں شروع کیا گیا تھا، جس کا مقصد اہل غیر رابطے والی آبادی، علاقے کی ہمہ جہت سماجی اور معاشی ترقی کے لئے ہرموسم میں کارآمد سڑکوں کے ساتھ جوڑنا تھا۔97 فیصد اہل اور معقول آبادی والے گاوؤں کو قبل ہی ہر موسم میں کارآمد سڑکوں کے ساتھ جوڑ دیاگیا ہے۔
بائیں بازو کی انتہاپسندی سے متاثرہ علاقوں کے لئے سڑک رابطہ پروجیکٹ
حکومت نے 2016ء میں پی ایم جی ایس وائی کے تحت ایک علیحدہ عمودی سڑک کے طورپر 44 اضلاع ، کو ضروری نالیوں اور زیر سڑک ڈرینج ڈھانچوں کے ساتھ ہر موسم میں کارآمد سڑک رابطہ مہیا کرانے کے لئے سڑک رابطہ پروجیکٹ شروع کیاگیا تھا۔یہ سڑک سیکورٹی اور مواصلات کے نقطہ نظر سے کافی اہم ہیں۔اسکیم کے تحت 5066کلو میٹر طویل سڑکوں کی منظوری دی گئی ہے۔
م ن۔ش س۔ن ع
U: 3019
(Visitor Counter : 92